
หลักการ
ให้มีข้อบัญญัติองค์การบริหารส่วนตำบลควนพัง  เรื่อง  ตลาด  พ.ศ.  ๒๕๕๙
เหตุผล


ด้วยพระราชบัญญัติการสาธารณสุข พ.ศ. ๒๕๓๕ มาตรา ๓๕ มาตรา ๓๗  มาตรา  ๕๔  มาตรา ๕๕ มาตรา  ๕๘  มาตรา  ๖๓  และมาตรา  ๖๕  ได้ให้อำนาจราชการส่วนท้องถิ่นออกข้อกำหนดหลักเกณฑ์วิธีการและเงื่อนไข เกี่ยวกับตลาด ประกอบกับพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖)  พ.ศ.  ๒๕๕๒  มาตรา  ๗๑  ให้อำนาจองค์การบริหารส่วนตำบลออกข้อบัญญัติเพื่อใช้บังคับในเขตพื้นที่  องค์การบริหารส่วนตำบลควนพังจึงออกข้อบัญญัติฉบับนี้ใช้บังคับต่อไป
-สำเนา-
       ข้อบัญญัติองค์การบริหารส่วนตำบลควนพัง
    เรื่อง  ตลาด   พ.ศ.  ๒๕๕๙
   ----------------------------



โดยที่เป็นการสมควรตราข้อบัญญัติองค์การบริหารส่วนตำบลควนพัง  ว่าด้วยตลาด


อาศัยอำนาจตามความในมาตรา ๗๑ แห่งพระราชบัญญัติองค์การบริหารส่วนตำบล  พ.ศ.  ๒๕๓๗ ซึ่งแก้ไขเพิ่มเติมโดยพระราชบัญญัติองค์การบริหารส่วนตำบล (ฉบับที่ ๖) พ.ศ.  ๒๕๕๒  ประกอบกับมาตรา ๓๕ มาตรา ๓๗ มาตรา ๕๔ มาตรา ๕๕ มาตรา  ๕๘  มาตรา  ๖๓  และมาตรา  ๖๕  แห่งพระราชบัญญัติการสาธารณสุข พ.ศ. ๒๕๓๕  องค์การบริหารส่วนตำบลควนพังโดยความเห็นชอบของสภาองค์การบริหารส่วนตำบลควนพังและนายอำเภอร่อนพิบูลย์  จึงตราข้อบัญญัติขึ้นไว้  ดังต่อไปนี้


ข้อ  ๑  ข้อบัญญัตินี้เรียกว่า  “ ข้อบัญญัติองค์การบริหารส่วนตำบลควนพัง  เรื่อง  ตลาด  พ.ศ. ๒๕๕๙ ”


ข้อ  ๒  ข้อบัญญัตินี้ให้ใช้บังคับในเขตองค์การบริหารส่วนตำบลควนพัง  ตั้งแต่วันถัดจากวันประกาศไว้โดยเปิดเผย  ณ  ที่ทำการองค์การบริหารส่วนตำบลควนพังแล้วสิบห้าวัน


ข้อ  ๓  ให้ยกเลิกข้อบัญญัติองค์การบริหารส่วนตำบลควนพัง  เรื่อง  ตลาด  พ.ศ.  ๒๕๕๒

บรรดาข้อบัญญัติ  ประกาศ  ระเบียบ  หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้  ให้ใช้ข้อบัญญัตินี้แทน


ข้อ  ๔  ในข้อบัญญัตินี้


“ ตลาด”
  หมายความว่า  สถานที่ซึ่งปกติจัดไว้ให้ผู้ค้าใช้เป็นสถานที่ชุมนุมเพื่อจำหน่ายสินค้าประเภทสัตว์  เนื้อสัตว์  ผัก  ผลไม้  หรืออาหารอันมีสภาพเป็นของสด  ประกอบหรือปรุงแล้ว  หรือของเสียง่าย  ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม  และหมายความรวมถึงบริเวณซึ่งจัดไว้สำหรับให้ผู้ค้าใช้เป็นที่ชุมนุมเพื่อจำหน่ายสินค้าประเภทดังกล่าวเป็นประจำหรือเป็นครั้งคราวหรือตามวันที่กำหนด


“ สินค้า”  หมายความว่า  สิ่งของที่ซื้อขายกัน


“ อาหาร”  หมายความว่า  ของกินหรือเครื่องค้ำจุนชีวิต  ได้แก่


(๑)  วัตถุชนิดที่คนกิน  ดื่ม  อม  หรือนำเข้าสู่ร่างกายไม่ว่าด้วยวิธีใด  ๆ  หรือในรูปลักษณะใด  ๆ  แต่ไม่รวมถึงยา  วัตถุออกฤทธิ์จิตและประสาท  หรือยาเสพติดให้โทษตามกฎหมายว่าด้วยการนั้น  แล้วแต่กรณี


(๒)  วัตถุที่มุ่งหมายสำหรับใช้หรือใช้เป็นส่วนผสมในการผลิตอาหาร  รวมถึงวัตถุเจือปนอาหาร  สี  และเครื่องปรุงแต่งกลิ่นรส
-๒-


“ อาหารสด”  หมายความว่า  อาหารประเภทสัตว์  เนื้อสัตว์  ผัก  ผลไม้ และของอื่น  ๆ  ที่มีสภาพเป็นของสด


“ อาหารประเภทเนื้อสัตว์ชำแหละ”  หมายความว่า  อาหารสดประเภทเนื้อสัตว์หรือเนื้อสัตว์ที่มีการชำแหละ  ณ  แผงจำหน่ายสินค้า


“ อาหารแปรรูป ”  หมายความว่า  อาหารสดที่แปรรูป  ทำให้แห้ง หรือหมักดอง  หรือในรูปอื่น  ๆ  รวมทั้งที่ใช้สารปรุงแต่งอาหาร


“ อาหารประเภทปรุงสำเร็จรูป ”  หมายความว่า  อาหารที่ได้ผ่านการทำ  ประกอบ  หรือปรุงสำเร็จหร้อมที่จะรับประทานได้  รวมทั้งของหวานและเครื่องดื่มชนิดต่าง  ๆ  


“ สุขาภิบาลอาหาร ”   หมายความว่า  การจัดการและควบคุมปัจจัยต่าง  ๆ  เพื่อให้อาหารสะอาดปลอดภัยจากเชื้อโรค  และสารเคมีที่เป็นพิษซึ่งเป็นอันตรายต่อสุขภาพอนามัยของผู้บริโภค  เช่น  อาหาร  ผู้สัมผัสอาหาร  สถานที่ทำ  ประกอบ  ปรุง  และจำหน่ายอาหาร  ภาชนะ  อุปกรณ์  สัตว์และแมลงที่เป็นพาหะนำโรค


“ การล้างตลาดตามหลักสุขาภิบาล ”  หมายความว่า  การทำความสะอาดตัวอาคาร  แผงจำหน่ายสินค้าในตลาด  พื้น  ผนัง  เพดาน  ทางระบายน้ำ  ตะแกรงดักมูลฝอย  บ่อดักไขมัน  บ่อพักน้ำเสีย  ที่เก็บรวบรวมหรือที่รองรับมูลฝอย  หยากไย่  ฝุ่นละอองและคราบสกปรก  รวมทั้งให้มีการฆ่าเชื้อ  ทั้งนี้  สารเคมีที่ใช้ต้องไม่มีผลกระทบต่อระบบบำบัดน้ำเสียของตลาด


“ สิ่งปฏิกูล ”   หมายความว่า  อุจจาระหรือปัสสาวะ  และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็น


“ มูลฝอย ”   หมายความว่า  เศษกระดาษ  เศษผ้า  เศษอาหาร  เศษสินค้า  ถุงพลาสติก  ภาชนะที่ใส่อาหาร  เถ้า  มูลสัตว์หรือซากสัตว์  รวมตลอดถึงสิ่งอื่นใดที่เก็บกวาดจากถนน  ตลาด  ที่เลี้ยงสัตว์  หรือที่อื่น


“ เจ้าพนักงานท้องถิ่น ”   หมายความว่า  นายกองค์การบริหารส่วนตำบลควนพัง


“ เจ้าพนักงานสาธารณสุข ”   หมายความว่า  เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข  พ.ศ.  ๒๕๓๕


ข้อ  ๕  ห้ามมิให้ผู้ใดจัดตั้งตลาด  เว้นแต่จะได้รับใบอนุญาตจากเจ้าพนักงานท้องถิ่น


การเปลี่ยนแปลง  ขยายหรือลดสถานที่หรือบริเวณที่ใช้เป็นตลาดภายหลังจากที่เจ้าพนักงานท้องถิ่นได้ออกใบอนุญาตให้จัดตั้งตลาดตามวรรคหนึ่งแล้ว  จะกระทำได้ต่อเมื่อได้รับอนุญาตเป็นหนังสือจากเจ้าพนักงานท้องถิ่นด้วย


ความในข้อนี้มิให้ใช้บังคับแก่กระทรวง  ทบวง  กรม  ราชการส่วนท้องถิ่นหรือองค์กรของรัฐที่ได้จัดตั้งตลาดขึ้นตามอำนาจหน้าที่  แต่ในการดำเนินกิจการตลาดจะต้องปฏิบัติเช่นเดียวกับผู้รับใบอนุญาตตามบทบัญญัติอื่นแห่งข้อบัญญัตินี้  และพระราชบัญญัติการสาธารณสุข  พ.ศ.  ๒๕๓๕  ด้วย  และให้เจ้าพนักงานท้องถิ่นมีอำนาจกำหนดเงื่อนไขเป็นหนังสือให้ผู้จัดตั้งตลาดตามวรรคนี้ปฏิบัติเป็นการเฉพาะรายก็ได้
-๓-


ข้อ  ๖  ตลาด  แบ่งออกเป็น  ๒  ประเภท  ดังนี้ 


(๑)  ตลาดประเภทที่  ๑  ได้แก่  ตลาดที่มีโครงสร้างอาคาร    และมีลักษณะตามที่กำหนดไว้ในข้อ  ๘  ข้อ  ๙  ข้อ  ๑๐  ข้อ  ๑๑  ข้อ  ๑๒  และข้อ  ๑๓ 


(๒)  ตลาดประเภทที่  ๒  ได้แก่  ตลาดที่ไม่มีโครงสร้างอาคาร    และมีลักษณะตามที่กำหนดไว้ในข้อ  ๑๔  ข้อ  ๑๕  ข้อ  ๑๖  และข้อ  ๑๗  


ข้อ  ๗  ที่ตั้งของตลาดต้องตั้งอยู่ห่างไม่น้อยกว่า  ๑๐๐  เมตร  จากแหล่งที่ก่อให้เกิดมลพิษ  ของเสีย  โรงเลี้ยงสัตว์  แหล่งโสโครก  ที่กำจัดสิ่งปฏิกูลหรือมูลฝอย  อันอาจเป็นอันตรายต่อสุขภาพอนามัย  เว้นแต่จะมีวิธีป้องกัน  ซึ่งเจ้าพนักงานสาธารณสุขได้ให้ความเห็นชอบแล้ว


ข้อ  ๘  ตลาดประเภทที่  ๑  ต้องมีส่วนประกอบของสถานที่และสิ่งปลูกสร้าง  คือ  อาคาร  สิ่งปลูกสร้างสำหรับผู้ขายของ  ที่ขนถ่ายสินค้า  ห้องส้วม  ที่ปัสสาวะ  อ่างล้างมือ  ที่เก็บรวบรวมหรือที่รองรับมูลฝอย  และที่จอดยานพาหนะ  ตามที่กำหนดในข้อ  ๙  ข้อ  ๑๐  ข้อ  ๑๑  ข้อ  ๑๒  และข้อ  ๑๓


ข้อ  ๙  อาคารสิ่งปลูกสร้างสำหรับผู้ขายของต้องมีและเป็นไปตามหลักเกณฑ์และสุขลักษณะดังต่อไปนี้


(๑)  ถนนรอบอาคารตลาดกว้างไม่น้อยกว่า  ๔  เมตร  และมีทางเข้าออกบริเวณตลาดกว้างไม่น้อยกว่า  ๔  เมตร  อย่างน้อยหนึ่งทาง


(๒)  ตัวอาคารตลาดทำด้วยวัสดุมั่นคง  และแข็งแรง


(๓)  หลังคาสร้างด้วยวัสดุทนไฟ  และแข็งแรงทนทาน  ความสูงของหลังคาต้องมีความเหมาะสมกับการระบายอากาศของตลาดนั้น


(๔)  พื้นทำด้วยวัสดุถาวร  แข็งแรง  ไม่ดูดซึมน้ำ  เรียบ  ล้างทำความสะอาดง่าย  ไม่มีน้ำขัง  และไม่ลื่น


(๕)  ทางเดินภายในอาคารมีความกว้างไม่น้อยกว่า  ๒  เมตร


(๖)  เครื่องกั้นหรือวัสดุกีดขวางทำด้วยวัสดุถาวร  และแข็งแรง  สามารถป้องกันสัตว์  เช่น  สุนัข  มิให้เข้าไปในตลาด


(๗)  มีการระบายอากาศภายในตลาดเพียงพอ  เหมาะสม  และไม่มีกลิ่นเหม็นอับ


(๘)  ความเข้มของแสงสว่างภายในอาคารตลาดไม่น้อยกว่า  ๒๐๐  ลักซ์  ทั้งนี้ต้องไม่ใช้แสงหรือวัสดุอื่นที่ทำให้สีของสินค้าเปลี่ยนแปลงไปจากธรรมชาติ


(๙)  แผงจำหน่ายสินค้าประเภทอาหารทำด้วยวัสดุถาวร  เรียบ  มีความลาดเอียง  และทำความสะอาดง่าย  มีความสูงจากพื้นไม่น้อยกว่า  ๖๐  เซนติเมตร  มีพื้นที่ไม่น้อยกว่า  ๑.๕  ตารางเมตร  และมีทางเข้าออกสะดวก  โดยมีที่นั่งสำหรับผู้ขายของแยกต่างหากจากแผง


(๑๐)  มีน้ำประปาหรือน้ำสะอาดแบบระบบท่ออย่างเพียงพอสำหรับล้างสินค้าหรือล้างมือ  ทั้งนี้ต้องวางท่อในลักษณะที่ปลอดภัย  ไม่เกิดการปนเปื้อนจากน้ำโสโครก  ไม่ติดหรือทับกับท่อระบายน้ำเสีย  หรือสิ่งปฏิกูล  โดย
-๔-


(ก)  มีที่ล้างอาหารสดอย่างน้อย  ๑  จุด  และในแต่ละจุดจะต้องมีก๊อกน้ำไม่น้อยกว่า  ๓  ก๊อก  กรณีที่มีแผงจำหน่ายอาหารสดตั้งแต่  ๓๐  แผงขึ้นไป  ต้องจัดให้มีที่ล้างอาหารสด  ๑  จุดต่อจำนวนแผงจำหน่ายอาหารสดทุก  ๓๐  แผง   เศษของ  ๓๐  แผงถ้าเกิน  ๑๕  แผงให้ถือเป็น๓๐  แผง   


(ข)  มีก๊อกน้ำประจำแผงจำหน่ายอาหารประเภทเนื้อสัตว์ชำแหละ  และแผงจำหน่ายอาหารประเภทปรุงสำเร็จ


(ค)  มีที่เก็บสำรองน้ำในปริมาณเพียงพอและสะดวกต่อการใช้  กรณีที่มีแผงจำหน่ายอาหารสดตั้งแต่  ๕๐  แผงขึ้นไป  ต้องจัดให้มีสำรองน้ำอย่างน้อย  ๕  ลูกบาศก์เมตรต่อจำนวนแผงจำหน่ายอาหารสดทุก  ๑๐๐  แผง   เศษของ  ๑๐๐  แผงถ้าเกิน  ๕๐  แผงให้ถือเป็น  ๑๐๐  แผง


(๑๑)  ระบบบำบัดน้ำเสียหรือน้ำทิ้ง  และทางระบายน้ำ  เป็นไปตามกฎหมายว่าด้วยการควบคุมอาคาร  ทั้งนี้ให้มีตะแกรงดักมูลฝอยและบ่อดักไขมันด้วย


(๑๒)  การติดตั้งระบบป้องกันอัคคีภัยเป็นไปตามกฎหมายว่าด้วยการควบคุมอาคาร


ข้อ  ๑๐  ต้องจัดให้มีที่ขนถ่ายสินค้าตั้งอยู่ในบริเวณหนึ่งบริเวณใดโดยเฉพาะ  มีพื้นที่เพียงพอสำหรับการขนถ่ายสินค้าในแต่ละวัน  และสะดวกต่อการขนถ่ายสินค้าและการรักษาความสะอาด


ข้อ ๑๑  ต้องจัดให้มีห้องส้วม  ที่ปัสสาวะ  และอ่างล้างมือ  ตามแบบและจำนวนที่กำหนดในกฎหมายว่าด้วยการควบคุมอาคาร  และเป็นไปตามหลักเกณฑ์และสุขลักษณะ  ดังต่อไปนี้


(๑)  ตั้งอยู่ในที่เหมาะสมนอกตัวอาคารตลาด  หรือในกรณีที่อยู่ในอาคารต้องแยกเป็นสัดส่วนโดยเฉพาะ


(๒)  สร้างด้วยวัสดุทนทาน  และทำความสะอาดง่าย


(๓)  ห้องส้วมต้องมีขนาดเนื้อที่ภายในไม่น้อยกว่า  ๐.๙๐  ตารางเมตรต่อหนึ่งที่นั่ง  และต้องมีความกว้างภายในไม่น้อยกว่า  ๐.๙๐  เมตร  ถ้าเป็นห้องอาบน้ำด้วยต้องมีเนื้อที่ภายในไม่น้อยกว่า  ๑.๕๐  เมตร


(๔)  ระยะดิ่งระหว่างพื้นถึงส่วนต่ำสุดของคานหรือเพดาน  หรือสิ่งอื่นที่ติดกับคานหรือเพดานต้องไม่น้อยกว่า  ๒.๐๐  เมตร


(๕)  ต้องมีช่องระบายอากาศไม่น้อยกว่าร้อยสิบของพื้นที่ห้อง  หรือมีพัดลมระบายอากาศ


(๖)  มีแสงสว่างไม่น้อยกว่า  ๑๐๐  ลักซ์


(๗)  พื้นห้องส้วมต้องมีความลาดเอียงไม่น้อยกว่า  ๑ : ๑๐๐   และมีจุดระบายน้ำทิ้งอยู่ในตำแหน่งต่ำสุดของพื้นห้อง


(๘)  จัดให้มีกระดาษชำระ  หรือน้ำสำหรับชำระให้เพียงพอสำหรับห้องส้วมทุกห้อง  รวมทั้งให้มีการทำความสะอาด


(๙)  มีโถส้วมชนิดคอห่านสูงจากพื้นไม่น้อยกว่า  ๐.๒๐  เมตร


(๑๐)  มีท่อระบายอุจจาระลงถังเก็บกักซึ่งต้องมีขนาดเส้นผ่าศูนย์กลาง  ๑๐  เซนติเมตร  มีความลาดเอียงไม่น้อยกว่า  ๑ : ๑๐
-๕-


(๑๑)  มีท่อระบายก๊าซขนาดเส้นผ่าศูนย์กลางไม่น้อยกว่า  ๒.๕๐  เซนติเมตร  สูงเหนือหลังคาส้วมหรือสูงจนกลิ่นเหม็นของก๊าชไม่รบกวนผู้อื่น


ข้อ  ๑๒  ต้องจัดให้มีที่เก็บรวบรวมหรือรองรับมูลฝอย  ตามที่กำหนดในกฎหมายว่าด้วยการควบคุมอาคาร  ตั้งอยู่นอกตัวอาคารตลาด  และอยู่ในพื้นที่ที่รถเก็บขนมูลฝอยเข้าออกได้สะดวก  มีการปกปิดและป้องกันมิให้สัตว์เข้าไปคุ้ยเขี่ยได้  หรือตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข


ข้อ  ๑๓  ต้องจัดให้มีที่จอดยานพาหนะอย่างเหมาะสมตามที่เจ้าพนักงานท้องถิ่นกำหนด


ข้อ  ๑๔  ตลาดประเภท  ๒  ต้องจัดให้มีสถานที่สำหรับผู้ขายของ  ห้องส้วม  ที่ปัสสาวะ  อ่างล้างมือ  และที่เก็บรวบรวมหรือรองรับมูลฝอย  ตามที่กำหนดไว้ในข้อ  ๑๕  ข้อ  ๑๖  และข้อ  ๑๗


ข้อ  ๑๕  สถานที่สำหรับผู้ขายของต้องมีและเป็นไปตามหลักเกณฑ์และสุขลักษณะ  ดังต่อไปนี้


(๑)  ทางเดินภายในตลาดมีความกว้างไม่น้อยกว่า  ๒  เมตร


(๒)  บริเวณสำหรับผู้ขายของประเภทอาหารสดต้องจัดให้เป็นสัดส่วนโดยเฉพาะ  โดยมีลักษณะเป็นพื้นเรียบ  แข็งแรง  ไม่ลื่น สามารถล้างทำความสะอาดได้ง่าย  และไม่มีน้ำขัง  เช่น  พื้นคอนกรีต  พื้นที่ปูด้วยคอนกรีตสำเร็จ  หรือพื้นลาดด้วยยางแอสฟัลต์


(๓)  แผงจำหน่ายสินค้าประเภทอาหารทำด้วยวัสดุแข็งแรงที่มีผิวเรียบ  ทำความสะอาดได้ง่าย  มีความสูงจากพื้นไม่น้อยกว่า  ๖๐  เซนติเมตร  และอาจเป็นแบบพับเก็บได้


(๔)  มีน้ำประปาหรือน้ำสะอาดอย่างเพียงพอ  และจัดให้มีที่ล้างทำความสะอาดอาหารและภาชนะในบริเวณแผงจำหน่ายอาหารสด  แผงจำหน่ายอาหารประเภทเนื้อสัตว์ชำแหละ  และแผงจำหน่ายอาหารปรุงสำเร็จ


(๕)  มีทางระบายน้ำจากจุดที่ล้าง  โดยเป็นรางแบบเปิด  ทำด้วยวัสดุที่มีผิวเรียบ  มีความลาดเอียงให้สามารถระบายน้ำได้สะดวก  มีตะแกรงดักมูลฝอยก่อนระบายน้ำออกสู่ท่อระบายน้ำสาธารณะหรือแหล่งน้ำสาธารณะ  และไม่ก่อให้เกิดเหตุเดือดร้อนรำคาญแก่ประชาชนข้างเคียง  ในกรณีจำเป็นเจ้าพนักงานท้องถิ่นอาจกำหนดให้จัดให้มีบ่อดักไขมันหรือบ่อพักน้ำเสีย  ก่อนระบายน้ำออกสู่ท่อระบายน้ำสาธารณะหรือแหล่งน้ำสาธารณะก็ได้


(๖)  กรณีที่โครงสร้างเฉพาะเสาและหลังคา  โครงเหล็กคลุมผ้าใบ  เต็นท์  ร่มหรือสิ่งอื่นใดในลักษณะเดียวกัน  ต้องอยู่ในสภาพที่มั่นคงแข็งแรง


ข้อ  ๑๖  ต้องจัดให้มีส้วม  ที่ปัสสาวะ  และอ่างล้างมือ  เป็นไปตามหลักเกณฑ์และสุขลักษณะตามที่กำหนดในข้อ  ๑๑  (๒)  -  (๑๒)  และตั้งอยู่ในที่ที่เหมาะสมนอกสถานที่ขายของ  เว้นแต่จะจัดให้มีส้วมเคลื่อนที่ ส้วมสาธารณะ  ส้วมเอกชนหรือส้วมของหน่วยราชการที่ได้รับอนุญาตให้ใช้อยู่ในบริเวณใกล้เคียง  ทั้งนี้  ให้มีระยะห่างจากตลาดไม่เกิน  ๕๐  เมตร
-๖-


ข้อ ๑๗  ต้องจัดให้มีที่เก็บรวบรวมหรือที่รองรับมูลฝอยอย่างเพียงพอที่จะรองรับปริมาณมูลฝอยในแต่ละวัน  และมีความเหมาะสมตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข 


ข้อ ๑๘  เมื่อผู้รับใบอนุญาตให้จัดตั้งตลาดประเภท  ๒  ได้ดำเนินกิจการต่อเนื่องกันเป็นระยะเวลาหนึ่งแล้ว  ถ้าเจ้าพนักงานท้องถิ่นเห็นว่าตลาดประเภทที่  ๒ นั้น    มีศักยภาพที่จะพัฒนาเป็นตลาดประเภทที่  ๑  ได้  ให้เจ้าพนักงานท้องถิ่นและผู้รับใบอนุญาตร่วมกันพิจารณากำหนดแผนการพัฒนาปรับปรุงตลาดประเภทที่  ๒  ให้เป็นตลาดประเภทที่  ๑  ตามระยะเวลาและขั้นตอนที่เจ้าพนักงานท้องถิ่นกำหนด    


ข้อ  ๑๙  การจัดวางสินค้าในตลาดแต่ละประเภทต้องจัดให้เป็นหมวดหมู่และไม่ปะปนกันเพื่อสะดวกในการดูแลความสะอาดและป้องกันการปนเปื้อนในอาหาร


ข้อ  ๒๐  การเปิดและปิดตลาดต้องเป็นไปตามเวลาที่เจ้าพนักงานท้องถิ่นกำหนด  


ข้อ ๒๑  ผู้รับใบอนุญาตให้จัดตั้งตลาดประเภท  ๑    ต้องรับผิดชอบดูแลเกี่ยวกับการบำรุงรักษาตลาด  และการรักษาความสะอาดและความเป็นระเบียบเรียบร้อยในตลาดให้ถูกสุขลักษณะ  ดังต่อไปนี้


(๑)  บำรุงรักษาโครงสร้างต่าง  ๆ  ของตลาด  ให้อยู่ในสภาพที่ใช้งานได้ดีตลอดเวลา  เช่น  ตัวอาคาร  พื้น  ฝ้าเพดาน  แผงจำหน่ายสินค้า  ระบบบำบัดน้ำเสียหรือน้ำทิ้ง  และทางระบายน้ำ  อุปกรณ์ต่าง  ๆ  เช่น  สายไฟ  หลอดไฟ  พัดลม  ก๊อกน้ำ  ท่อระบายน้ำ  และสาธารณูปโภคอื่น


(๒)  จัดให้มีการเก็บกวาดมูลฝอยบริเวณตลาด  และดูแลความสะอาดของตะแกรงดักมูลฝอย  บ่อดักไขมัน  ระบบบำบัดน้ำเสียหรือน้ำทิ้ง  และทางระบายน้ำ  มิให้มีกลิ่นเหม็น  เป็นประจำทุกวัน  และดูแลที่เก็บรวบรวมหรือที่รองรับมูลฝอยให้ถูกสุขลักษณะเสมอ


(๓)  ดูแลห้องส้วม  ที่ปัสสาวะ  และอ่างล้างมือให้อยู่ในสภาพที่สะอาด  ใช้การได้ดี  และเปิดให้ใช้ได้ตลอดเวลาที่เปิดตลาด


(๔)  จัดให้มีการล้างทำความสะอาดตลาดเป็นประจำทุกวัน  โดยเฉพาะแผงจำหน่ายอาหารสด  และแผงจำหน่ายอาหารประเภทเนื้อสัตว์ชำแหละ  และมีการล้างตลาดตามหลักการสุขาภิบาลอย่างน้อยเดือนละหนึ่งครั้ง  ในกรณีที่มีการระบาดของโรคติดต่อ  เจ้าพนักงานท้องถิ่นโดยคำแนะนำของเจ้าพนักงานสาธารณสุขอาจแจ้งให้มีการล้างตลาดตามหลักการสุขาภิบาลมากกว่าเดือนละหนึ่งครั้งก็ได้ 


(๕)  จัดให้มีการกำจัดสัตว์หรือแมลงที่เป็นพาหะนำโรค  ภายในบริเวณตลาดอย่างน้อยเดือนละหนึ่งครั้ง


(๖)  ดูแลแผงจำหน่ายอาหารประเภทเนื้อสัตว์ชำแหละมิให้ปล่อยน้ำหรือของเหลวไหลจากแผงลงสู่พื้นตลาด  และจัดให้มีทางระบายน้ำหรือของเหลวลงสู่ทางระบายน้ำหลักของตลาด


ข้อ ๒๒  ผู้รับใบอนุญาตให้จัดตั้งตลาดประเภทที่  ๒  ต้องรับผิดชอบดูแลเกี่ยวกับการบำรุงรักษาความสะอาด  และความเป็นระเบียบเรียบร้อยภายในตลาดให้ถูกสุขลักษณะ  ดังต่อไปนี้
-๗-


(๑)  จัดให้มีการเก็บกวาดมูลฝอยบริเวณตลาด  และดูแลความสะอาดของตะแกรงดักมูลฝอยรวมทั้งกรณีที่มีบ่อดักไขมัน  บ่อพักน้ำเสีย  และทางระบายน้ำ  มิให้มีกลิ่นเหม็นเป็นประจำทุกวัน  และดูแลที่เก็บรวบรวมหรือที่รองรับมูลฝอยให้ถูกสุขลักษณะเสมอ


(๒)  ดูแลห้องส้วม  ที่ปัสสาวะ  และอ่างล้างมือ  ให้อยู่ในสภาพที่สะอาด  ใช้การได้ดี  และเปิดให้ใช้ตลอดเวลาที่เปิดตลาด


(๓)  จัดให้มีการล้างทำความสะอาดตลาดเป็นประจำทุกวัน  โดนเฉพาะแผงจำหน่ายอาหารสด  และแผงจำหน่ายอาหารประเภทเนื้อสัตว์ชำแหละ  ในกรณีที่มีการระบาดของโรคติดต่อให้ดำเนินการล้างตลาดตามหลักสุขาภิบาล  ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุขแจ้งให้ปฏิบัติ


(๔)  จัดให้มีการป้องกันมิให้น้ำหรือของเหลวไหลจากแผงจำหน่ายอาหารประเภทเนื้อสัตว์ชำแหละลงสู่พื้นตลาด


ข้อ ๒๓  เพื่อประโยชน์ในการป้องกันเหตุรำคาญ  มลพิษที่เป็นอันตราย  หรือการระบาดของโรคติดต่อ  ผู้รับใบอนุญาตให้จัดตั้งตลาดประเภทที่  ๑  หรือตลาดประเภทที่  ๒  ต้องไม่กระทำการและต้องควบคุมดูแลมิให้ผู้ใดกระทำการ  ดังต่อไปนี้
 

(๑)  จำหน่ายอาหารที่ไม่สะอาดหรือไม่ปลอดภัยตามกฎหมายว่าด้วยอาหารสดในตลาด


(๒)  นำสัตว์ทุกชนิดเข้าไปในตลาด  เว้นแต่สัตว์ที่นำไปขังไว้เพื่อจำหน่าย


(๓)  ฆ่าหรือชำแหละสัตว์ใหญ่  เช่น  โค  กระบือ  แพะ  แกะ  หรือสุกร  ในตลาด  รวมทั้งฆ่าหรือชำแหละสัตว์ปีกในกรณีที่เกิดการระบาดของโรคไข้หวัดใหญ่ที่ติดต่อมาจากสัตว์ในเขตท้องที่นั้น
(๔)  สะสมหรือหมักหมมสิ่งใดสิ่งหนึ่งในตลาด  จนทำให้สถานที่สกปรก  รกรุงรัง เป็นเหตุ
รำคาญ  เกิดมลพิษที่เป็นอันตราย  หรือเป็นที่เพาะพันธุ์สัตว์หรือแมลงที่เป็นพาหะนำโรค


(๕)  ถ่ายเทหรือทิ้งมูลฝอยหรือสิ่งปฏิกูลในที่อื่นใด  นอกจากที่จัดไว้สำหรับรองรับมูลฝอยหรือสิ่งปฏิกูล


(๖)  ทำให้น้ำใช้ในตลาดเกิดความสกปรกจนเป็นเหตุให้เป็นหรืออาจเป็นอันตรายต่อสุขภาพ
(๗)  ก่อหรือจุดไฟไว้ในลักษณะซึ่งอาจเป็นที่เดือดร้อนหรือเกิดอันตรายแก่ผู้อื่น


(๘)  ใช้ตลาดเป็นที่พักอาศัยหรือเป็นที่พักค้างคืน


(๙)  กระทำการอื่นใดที่อาจก่อให้เกิดเหตุรำคาญ  มลพิษที่เป็นอันตราย  หรือการระบาดของโรคติดต่อ  เช่น  เสียงดัง  แสงกระพริบ  ความสั่นสะเทือน  หรือมีกลิ่นเหม็น


ข้อ ๒๔ ผู้ขายของและผู้ช่วยผู้ขายของในตลาดต้องปฏิบัติและให้ความร่วมมือกับผู้ได้รับใบอนุญาตให้จัดตั้งตลาด  เจ้าพนักงานท้องถิ่น  และเจ้าพนักงานสาธารณสุข  ในเรื่องดังต่อไปนี้


(๑)  การจัดระเบียบและกฎเกณฑ์ในการรักษาความสะอาดของตลาด


(๒)  การจัดหมวดหมู่สินค้า


(๓)  การดูแลความสะอาดแผงจำหน่ายสินค้าของตน


(๔)  การรวบรวมมูลฝอยลงในภาชนะรองรับที่เหมาะสม
-๘-


(๕)  การล้างตลาด


(๖)  การเข้ารับการฝึกอบรมด้านสุขาภิบาลอาหารและอื่น  ๆ  ตามหลักเกณฑ์ที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข


ข้อ  ๒๕  ผู้ขายของและผู้ช่วยผู้ขายของในตลาดต้องปฏิบัติเกี่ยวกับสินค้าและแผงจำหน่ายสินค้า  ดังต่อไปนี้


(๑)  ให้วางสินค้าบนแผงจำหน่ายสินค้าหรือขอบเขตที่กำหนด  โดยห้ามวางสินค้าล้ำแผงจำหน่ายสินค้าหรือขอบเขตที่กำหนด  และห้ามวางสินค้าสูงจนอาจเกิดอันตรายหรือส่งผลกระทบต่อระบบระบายอากาศ  และแสงสว่าง  ทั้งนี้  ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข


(๒)  ห้ามวางสินค้าประเภทวัตถุอันตรายปะปนกับสินค้าประเภทอาหาร


(๓)  ให้วางสินค้าประเภทอาหาร  เครื่องดื่ม  และภาชนะอุปกรณ์ในขอบเขตที่กำหนด  โดยสูงจากพื้นตลาดไม่น้อยกว่า  ๖๐  เซนติเมตร


(๔)  ห้ามเก็บสินค้าประเภทอาหารไว้ใต้แผงจำหน่ายสินค้า  เว้นแต่อาหารในภาชนะบรรจุที่ปิดสนิทตามกฎหมายว่าด้วยอาหาร  หรืออาหารที่มีการป้องกันการเน่าเสียและปกปิดมิดชิด  ทั้งนี้  ต้องมีการรักษาความสะอาดและป้องกันสัตว์หรือแมลงที่เป็นภาหะนำโรค 


(๕)  ไม่ใช้แสงหรือวัตถุอื่นใดที่ทำให้ผู้บริโภคมองเห็นอาหารต่างไปจากสภาพความเป็นจริง


(๖)  ห้ามต่อเติมแผงจำหน่ายสินค้า  เว้นแต่จะได้รับอนุญาตจากเจ้าพนักงานท้องถิ่นโดยคำแนะนำของเจ้าพนักงานสาธารณสุข


ข้อ  ๒๖  ผู้ขายของและผู้ช่วยผู้ขายของในตลาดต้องมีสุขภาพอนามัยส่วนบุคคล  ดังต่อไปนี้


(๑)  มีสุขภาพร่างกายแข็งแรง  ไม่เป็นโรคติดต่อ  ไม่เป็นโรคที่สังคมรังเกียจ  หรือไม่เป็นพาหะนำโรคติดต่อ  เช่น  อหิวาตกโรค  ไข้รากสาดน้อย  บิด  ไข้สุกใส  หัด  คางทูม  วัณโรคในระยะอันตราย  โรคเรื้อนในระยะติดต่อหรือในระยะที่ปรากฏอาการที่เป็นรังเกียจแก่สังคม  โรคผิวหนังที่น่ารังเกียจ  ไวรัสตับอักเสบชนิดบี  ไข้หวัดใหญ่รวมถึงไข้หวัดใหญ่ที่ติดต่อมาจากสัตว์  และโรคตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข


(๒)  ในระหว่างขายสินค้าต้องแต่งกายสุภาพ  สะอาด  เรียบร้อย  หรือตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            


(๓)  ในระหว่างขายสินค้าประเภทอาหารตามปฏิบัติตามหลักสุขอนามัยส่วนบุคคล  เช่น  ไม่ไอหรือจามรดอาหาร  ไม่ใช้มือหยิบจับอาหารที่พร้อมรับประทานโดยตรง  ล้างมือให้สะอาดก่อนหยิบหรือจับอาหาร  ไม่สูบบุหรี่หรือดื่มสุรา  ทั้งนี้  ตามที่เจ้าพนักงานท้องถิ่นกำหนดโดยคำแนะนำของเจ้าพนักงานสาธารณสุข
-๙-


ข้อ  ๒๗  ผู้ขายของและผู้ช่วยผู้ขายของในตลาดต้องปฏิบัติให้ถูกสุขลักษณะในการจำหน่าย  ทำ  ประกอบ  ปรุง  เก็บหรือสะสมอาหาร  และการรักษาความสะอาดของภาชนะ  น้ำใช้และของใช้ต่าง  ๆ  ดังต่อไปนี้


(๑)  อาหารที่ขายต้องสะอาด  และปลอดภัยตามหลักเกณฑ์ที่กำหนดไว้ในกฎหมายว่าด้วยอาหาร


(๒)  อาหารสดเฉพาะสัตว์  เนื้อสัตว์  และอาหารทะเล  ต้องเก็บรักษาในอุณหภูมิไม่เกิน  ๕  องศาเซลเซียส  ในตู้เย็นหรือแช่น้ำแข็งตลอดระยะเวลาการเก็บ 


(๓)  การจำหน่ายอาหารประเภทปรุงสำเร็จต้องใช้เครื่องใช้  ภาชนะที่สะอาด  และต้องมีอุปกรณ์ปกปิดอาหารเพื่อป้องกันการปนเปื้อน  และรักษาอุปกรณ์ปกปิดอาหารนั้นให้สะอาดและใช้การได้ดีอยู่เสมอ


(๔)  ในกรณีที่เป็นแผงจำหน่ายอาหาร  ซึ่งมีการทำ  ประกอบ  และปรุงอาหาร  ต้องจัดสถานที่ไว้ให้เป็นสัดส่วนโดยเฉพาะเพื่อการนั้นและต้องปฏิบัติให้ถูกต้องตามหลักการสุขาภิบาลอาหาร


(๕)  เครื่องมือ  เครื่องใช้  และภาชนะอุปกรณ์ที่ใช้  เช่น  เขียง  เครื่องขูดมะพร้าว  จาน  ชาม  ช้อนและส้อม  ตะเกียบ  และแก้วน้ำ  ต้องสะอาดและปลอดภัย  มีการล้างทำความสะอาดและจัดเก็บที่ถูกต้อง


ข้อ  ๒๘  ผู้ใดมีความประสงค์จะจัดตั้งตลาด  ให้ยื่นคำขออนุญาตตามแบบที่กำหนดไว้ท้ายข้อบัญญัตินี้ต่อเจ้าพนักงานท้องถิ่น  พร้อมกับเอกสารและหลักฐาน   ดังต่อไปนี้


(๑)  สำเนาบัตรประจำตัวประชาชน  หรือบัตรประจำตัวเจ้าหน้าที่ของรัฐ


(๒)  สำเนาใบอนุญาตตามกฎหมายที่เกี่ยวข้อง


(๓)  แผนผัง  แบบก่อสร้าง  และรายการปลูกสร้างของตลาด


(๔)  อื่น  ๆ  ตามที่องค์การบริหารส่วนตำบลควนพังประกาศกำหนด


ข้อ ๒๙  ผู้ขอรับใบอนุญาตจะต้องปฏิบัติตามหลักเกณฑ์  และเงื่อนไข  ตามที่กำหนดไว้ในข้อบัญญัตินี้


ข้อ  ๓๐  เมื่อได้รับคำขอรับใบอนุญาตตามข้อ  ๒๘  หรือคำขอต่อใบอนุญาต  ตามข้อ  ๓๒  ให้เจ้าพนักงานท้องถิ่นตรวจความถูกต้องและความสมบูรณ์ของคำขอ  ถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์  วิธีการ  หรือเงื่อนไขที่กำหนดไว้ในข้อบัญญัตินี้  ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมด  และแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกัน   และในกรณีที่จำเป็นที่จะต้องส่งคืนคำขอแก่ผู้ขออนุญาต  ก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวัน  นับแต่วันที่ได้รับคำขอ


เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวัน  นับแต่วันที่ได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้
-๑๐-


ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาต  หรือยังไม่อาจมีคำสั่งอนุญาตได้ภายในกำหนดเวลาตามวรรคสอง  ให้ขยายเวลาออกไปอีกได้ไม่เกินสองครั้ง  ครั้งละไม่เกินสิบห้าวัน  แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้น  แล้วแต่กรณี


ข้อ  ๓๑  ผู้ได้รับการอนุญาตต้องมารับใบอนุญาตภายในสิบห้าวัน  นับแต่วันที่ได้รับหนังสือแจ้งการอนุญาตจากเจ้าพนักงานท้องถิ่น  หากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์


ข้อ  ๓๒  ใบอนุญาตให้มีอายุหนึ่งปีนับแต่วันที่ออกใบอนุญาต  และให้ใช้ได้ภายในเขตอำนาจขององค์การบริหารส่วนตำบลควนพังเท่านั้น


การขอต่อใบอนุญาตและการอนุญาตให้ต่ออายุใบอนุญาต  ให้เป็นไปตามหลักเกณฑ์  วิธีการ  และเงื่อนไขที่กำหนดไว้ตามข้อ  ๒๘  และข้อ  ๒๙  ด้วย


ข้อ  ๓๓  ให้ใช้แบบฟอร์มต่าง  ๆ ตามที่กำหนดไว้ท้ายข้อบัญญัตินี้


(๑)  แบบคำขอรับใบอนุญาตจัดตั้งตลาด  ให้ใช้แบบ  ตล.๑


(๒)  ใบอนุญาตประกอบกิจการตลาด  ให้ใช้แบบ  ตล.๒


(๓)  หนังสือแจ้งผลการอนุญาต  ให้ใช้แบบ  ตล.๓


(๔)  หนังสือแจ้งเหตุผลที่จะไม่อนุญาต  ให้ใช้แบบ  ตล.๔


(๕)  หนังสือแจ้งคำสั่งการไม่อนุญาต  ให้ใช้แบบ  ตล.๕


(๖)  คำขอต่ออายุใบอนุญาตจัดตั้งตลาด  ให้ใช้แบบ  ตล.๖


(๗)  คำขออนุญาตดำเนินการต่าง  ๆ ให้ใช้แบบ  ตล.๗


ข้อ  ๓๔  ผู้ได้รับใบอนุญาตต้องเสียค่าธรรมเนียมการออกใบอนุญาต  ตามอัตราที่กำหนดไว้ท้ายข้อบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรก  หรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลาดตลอดเวลาที่ยังดำเนินกิจการนั้น  ถ้ามิได้เสียค่าธรรมเนียมภายในเวลาที่กำหนด  ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระ  เว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไป


ในกรณีที่ผู้มีหน้าที่ต้องเสียค่าธรรมเนียมตามวรรคหนึ่ง  ค้างชำระค่าธรรมเนียมติดต่อกันเกินกว่าสองครั้ง  ให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้  จนกว่าจะได้เสียค่าธรรมเนียมและค่าปรับจนครบจำนวน


ข้อ  ๓๕  บรรดาค่าธรรมเนียมและค่าปรับตามข้อบัญญัตินี้  ให้เป็นรายได้ขององค์การบริหารส่วนตำบลควนพัง


ข้อ  ๓๖  ผู้ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่าย  ณ  สถานที่ประกอบกิจการตลาดตลอดเวลาที่ประกอบกิจการ
-๑๑-


ข้อ  ๓๗  ในกรณีที่ใบอนุญาตสูญหาย  ถูกทำลาย  หรือชำรุดในสาระที่สำคัญ  ให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวัน  นับแต่วันที่ได้ทราบถึงการสูญหาย  ถูกทำลาย  หรือชำรุด  ตามแบบที่กำหนดไว้ท้ายข้อบัญญัตินี้


การขอรับใบแทนใบอนุญาต  และการออกใบแทนใบอนุญาต  ให้เป็นไปตามหลักเกณฑ์  วิธีการ  และเงื่อนไข   ดังต่อไปนี้


(๑)  ในกรณีใบอนุญาตสูญหาย  ให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ใบอนุญาตสูญหาย  มาแสดงต่อเจ้าพนักงานท้องถิ่นประกอบด้วย


(๒)  ในกรณีใบอนุญาตถูกทำลาย  หรือชำรุดในสาระที่สำคัญ  ให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่  มาแสดงต่อเจ้าพนักงานท้องถิ่นประกอบด้วย 



ข้อ  ๓๘  การออกใบแทนใบอนุญาต  ให้เจ้าพนักงานท้องถิ่น  ดำเนินการตามหลักเกณฑ์  วิธีการ  และเงื่อนไข  ดังนี้


(๑)  การออกใบแทนใบอนุญาตให้ใช้แบบ  ตล.๒  โดยประทับตราสีแดง  คำว่า  “ใบแทน”  กำกับไว้ด้วย  และให้มีวัน  เดือน  ปี  ที่ออกใบแทน  พร้อมทั้งลายมือชื่อเจ้าพนักงานท้องถิ่น  หรือผู้ที่ได้รับมอบหมายจากเจ้าพนักงานท้องถิ่น  ในใบแทนและต้นขั้วใบแทน


(๒)  ให้ใช้ใบแทนใบอนุญาตได้  เท่ากับเวลาที่เหลือของอายุใบอนุญาตเดิม


(๓)  บันทึกด้านหลังต้นขั้วใบอนุญาตเดิม  ระบุสาเหตุการสูญหาย  ถูกทำลาย  หรือชำรุดในสาระสำคัญ  ของใบอนุญาตเดิมแล้วแต่กรณี  และลงเล่มที่  เลขที่  ปี  ของใบแทน


ข้อ  ๓๙  ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข  พ.ศ.  ๒๕๓๕  กฎกระทรวงที่ออกตามพระราชบัญญัติการสาธารณสุข  พ.ศ.  ๒๕๓๕  หรือข้อบัญญัตินี้  หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้  เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควร  แต่ต้องไม่เกินสิบห้าวัน


ข้อ  ๔๐  เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฎว่าผู้รับใบอนุญาต


(๑)  ถูกสั่งพักใช้ใบอนุญาตตั้งแต่สองครั้งขึ้นไป และมีเหตุที่จะต้องถูกสั่งพักใช้ใบอนุญาตอีก


(๒)  ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข  พ.ศ.  ๒๕๓๕


(๓) ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข  พ.ศ.  ๒๕๓๕  หรือกฎกระทรวงที่ออกตามพระราชบัญญัติการสาธารณสุข  พ.ศ.  ๒๕๓๕  หรือข้อบัญญัตินี้  หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามข้อบัญญัตินี้  และการไม่ปฏิบัติตามหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชน  หรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชน  
-๑๒-


ข้อ  ๔๑  คำสั่งพักใช้ใบอนุญาตและคำสั่งเพิกถอนใบอนุญาต  ให้ทำเป็นหนังสือแจ้งให้ผู้รับใบอนุญาตทราบ  ในกรณีที่ไม่พบผู้รับใบอนุญาต  หรือผู้รับใบอนุญาตไม่ยอมรับคำสั่งดังกล่าว  ให้ส่งคำสั่งโดยทางไปรษณีย์ตอบรับ  หรือให้ปิดคำสั่งนั้นไว้ที่เปิดเผยเห็นได้ง่าย  ณ  ภูมิลำเนาหรือสำนักทำการงานของผู้รับใบอนุญาต  และให้ถือว่าผู้รับใบอนุญาตนั้นได้ทราบคำสั่งแล้วตั้งแต่เวลาที่คำสั่งไปถึง  หรือวันปิดคำสั่ง  แล้วแต่กรณี


ข้อ  ๔๒  ผู้ถูกเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปี  นับแต่วันที่ถูกสั่งเพิกถอนใบอนุญาต


ข้อ  ๔๓  ผู้ใดฝ่าฝืนไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข  พ.ศ.  ๒๕๓๕


ข้อ  ๔๔  ให้นายกองค์การบริหารส่วนตำบลควนพังเป็นผู้รักษาการให้เป็นไปตามข้อบัญญัตินี้  และมีอำนาจออกระเบียบ  ประกาศ  หรือคำสั่ง  เพื่อปฏิบัติการให้เป็นไปตามข้อบัญญัตินี้
ประกาศ  ณ  วันที่  ๑๖  เดือน  กันยายน   พ.ศ.  ๒๕๕๙                







นุกูล ธานีรัตน์
                             ( นายนุกูล  ธานีรัตน์)
                              นายกองค์การบริหารส่วนตำบลควนพัง
เห็บชอบ
                     นายยงยุทธ  จิตสำรวย 
                      นายอำเภอร่อนพิบูลย์
บัญชีอัตราค่าธรรมเนียมท้าย  ข้อบัญญัติองค์การบริหารส่วนตำบลควนพัง  เรื่อง  ตลาด  พ.ศ.  ๒๕๕๙
อัตราค่าธรรมเนียมในการออกใบอนุญาตจัดตั้งตลาด  (ต่อปี)
๑.  ตลาดประเภทที่  ๑

ฉบับละ  ๓,๐๐๐  บาท
๒.  ตลาดประเภทที่  ๒

ฉบับละ  ๒,๐๐๐  บาท
๓.  การต่ออายุใบอนุญาตจัดตั้งตลาด  ให้เป็นไปตามอัตราในข้อ  ๑.  หรือข้อ  ๒.  แล้วแต่กรณี

แบบ  ตล.  ๑
แบบคำขอรับใบอนุญาตจัดตั้งตลาด
	คำขอเลขที่............./....................






    เขียนที่....................................................
วันที่...............เดือน.................................พ.ศ..................

ข้าพเจ้านาย/นาง/นางสาว....................................................อายุ................ปี  สัญชาติ................
อยู่บ้านเลขที่....................หมู่ที่..............ตรอก/ซอย...................................ถนน.........................................
ตำบล/แขวง.................................อำเภอ/เขต....................................จังหวัด.............................................
หมายเลขโทรศัพท์.....................................................โทรสาร................................................

ขอยื่นคำขอรับใบอนุญาตประกอบกิจการ

(      )  ตลาดประเภทที่  ๑  (ตลาดที่มีโครงสร้างอาคาร)โดยมีพื้นที่ประกอบการ........................
ตารางเมตร

(      )  ตลาดประเภทที่  ๑  (ตลาดที่ไม่มีโครงสร้างอาคาร)โดยมีพื้นที่ประกอบการ....................
ตารางเมตร


ตั้งอยู่  ณ  เลขที่..............หมู่ที่............ตรอก/ซอย..............................ถนน...................................
ตำบลควนพัง  อำเภอร่อนพิบูลย์  จังหวัดนครศรีธรรมราช  โทรศัพท์........................................................โทรสาร.............................................  ต่อนายกองค์การบริหารส่วนตำบลควนพัง

พร้อมคำขอนี้  ข้าพเจ้าได้แนบหลักฐานและเอกสารมาด้วย  ดังนี้คือ

๑.  สำเนาบัตรประจำตัวประชาชน/ข้าราชการ/พนักงานรัฐวิสาหกิจ  ของผู้ขอรับใบอนุญาต

๒.  สำเนาทะเบียนบ้าน  ของผู้ขอรับใบอนุญาต

๓.  สำเนาใบอนุญาตตามกฎหมายว่าด้วยการควบคุมอาคาร  ของอาคารตลาด

๔.  แผนผัง  แบบก่อสร้าง  และรายการปลูกสร้างของตลาด

๕.  ใบเสร็จรับเงินค่าธรรมเนียมเก็บขนมูลฝอย
แผนผังแสดงที่ตั้งสถานประกอบกิจการโดยสังเขป
(ต่อด้านหลัง)
(ด้านหลังคำขอรับใบอนุญาต)
	แผนผังแสดงที่ตั้งสถานประกอบกิจการโดยสังเขป



ข้าพเจ้าขอรับรองว่า  ข้อความในแบบคำขอรับใบอนุญาตนี้  เป็นความจริงทุกประการ
                                          (ลงชื่อ)....................................................ผู้ขอรับใบอนุญาต
                                              (.................................................)
ส่วนของเจ้าหน้าที่
เลขที่...............................ได้รับเรื่องเมื่อวันที่...................เดือน...................................พ.ศ.......................
ตรวจสอบแล้ว  เอกสารหลักฐาน
     (
ครบ




     (
ไม่ครบ  คือ





๑)  ...................................................................





๒)  ...................................................................
๓)  ...................................................................
(ลงชื่อ)....................................................
                                                   (...................................................)
                                           ตำแหน่ง...................................................
ความเห็นของเจ้าพนักงานสาธารณสุข

(      )  เห็นสมควรอนุญาต  และควรกำหนดเงื่อนไข  ดังนี้
..................................................................................................................................................................................................................................................................................................................................................................
(      )  เห็นควรไม่อนุญาต  เพราะ
..................................................................................................................................................................................................................................................................................................................................................................

(ลงชื่อ)....................................................เจ้าพนักงานสาธารณสุข 
                                            (...................................................)
                                       ตำแหน่ง...................................................
                                         วันที่............./........................../................

ความเห็นของปลัดองค์การบริหารส่วนตำบลควนพัง

(      )  เห็นสมควรอนุญาต  และควรกำหนดเงื่อนไข  ดังนี้
..................................................................................................................................................................................................................................................................................................................................................................
(      )  เห็นควรไม่อนุญาต  เพราะ
..................................................................................................................................................................................................................................................................................................................................................................

(ลงชื่อ)...................................................
                                           (...................................................)
                                  ตำแหน่ง...ปลัดองค์การบริหารส่วนตำบลควนพัง
                                       วันที่............./........................../................
	คำสั่งของเจ้าพนักงานท้องถิ่น
(      )  อนุญาตให้ประกอบกิจการได้
(      )  ไม่อนุญาตให้ประกอบกิจการ
(ลงชื่อ)...................................................
                                          (...................................................)
                                ตำแหน่ง...นายกองค์การบริหารส่วนตำบลควนพัง
                                      วันที่............./........................../................


[image: image1.png]


แบบ  ตล.  ๒
ใบอนุญาตประกอบกิจการตลาด
เล่มที่.................เลขที่................./.....................

อนุญาตให้นาย/นาง/นางสาว...................................................อายุ...............ปี  สัญชาติ..............
อยู่บ้านเลขที่............หมู่ที่...........ตรอก/ซอย...................ถนน......................ตำบล/แขวง............................
อำเภอ/เขต........................จังหวัด...........................โทรศัพท์..............................โทรสาร...........................

ข้อ  ๑  ประกอบกิจการตลาดประเภทที่...............โดยใช้ชื่อตลาดว่า..............................................
ตั้งอยู่เลขที่..................หมู่ที่.............ตรอก/ซอย..........................ถนน.....................................ตำบลควนพัง
อำเภอร่อนพิบูลย์  จังหวัดนครศรีธรรมราช  โทร....................................โทรสาร.......................................
มีพื้นที่ประกอบการ...................................ตารางเมตร  มีจำนวนแผงในตลาด.....................................แผง
ทั้งนี้ได้เสียค่าธรรมเนียมใบอนุญาต.................................บาท  (...............................................................)
ใบเสร็จรับเงิน  เล่มที่.................เลขที่.................ลงวันที่...........เดือน.............................พ.ศ....................

ข้อ  ๒  ผู้ได้รับใบอนุญาตต้องปฏิบัติตามเงื่อนไข  ดังต่อไปนี้


๒.๑  ต้องปฏิบัติตามข้อบัญญัติองค์การบริหารส่วนตำบลควนพัง  เรื่อง ตลาด พ.ศ.......
       ๒.๒..............................................................................................................................

       ๒.๓..................................................................................................................................

ใบอนุญาตฉบับนี้  ให้ใช้ได้ถึงวันที่...................เดือน....................................พ.ศ.....................



  ออกให้  ณ  วันที่...................เดือน....................................พ.ศ.....................
             (ลงชื่อ)...................................................
                                                        (...................................................)
                                                      นายกองค์การบริหารส่วนตำบลควนพัง
คำเตือน  ๑)  ต้องแสดงใบอนุญาตนี้ไว้ในที่เปิดเผย  ณ  สถานที่ที่ได้รับอนุญาตให้ประกอบกิจการ

   ๒)  ต้องต่อใบอนุญาตก่อนใบอนุญาตสิ้นอายุ  มิฉะนั้น  ต้องชำระค่าปรับเพิ่มขึ้นร้อยละ  ๒๐
แบบ  ตล.  ๓
หนังสือแจ้งผลการอนุญาต

คำสั่งที่........./..............




ที่ทำการองค์การบริหารส่วนตำบลควนพัง
                                                      อำเภอร่อนพิบูลย์  นศ  ๘๐๑๓๐
                                     วันที่..................เดือน....................................พ.ศ.....................
เรื่อง  คำสั่งอนุญาตให้ประกอบกิจการตลาด
เรียน.............................................................
อ้างถึง  แบบคำขอรับใบอนุญาตเลขที่............./.............ลงวันที่...........เดือน......................พ.ศ...................

ตามคำขอ  ฯ  ที่อ้างถึง  ท่านได้ยื่นคำขอรับใบอนุญาตประกอบกิจการตลาด  ประเภทที่..............
ชื่อตลาด...................................................ซึ่งจะจัดตั้งอยู่ที่  บ้านเลขที่......................หมู่ที่.........................
ถนน.................................ตำบลควนพัง  อำเภอร่อนพิบูลย์  จังหวัดนครศรีธรรมราช  นั้น

บัดนี้  องค์การบริหารส่วนตำบลควนพัง  โดยเจ้าพนักงานสาธารณสุขได้ตรวจสอบสุขลักษณะของสถานประกอบการตามบทบัญญัติแห่งกฎหมายสาธารณสุขแล้ว  เห็นสมควรอนุญาตให้ท่านประกอบกิจการตลาดดังกล่าวได้  ทั้งนี้  ท่านต้องควบคุมดูแลประกิจการตลาดของท่าน  ให้อยู่ในสภาพที่ถูกสุขลักษณะตามหลักเกณฑ์และข้อกำหนดในกฎกระทรวงว่าด้วยสุขลักษณะของตลาด  พ.ศ.  ๒๕๕๑  ซึ่งออกตามความในพระราชบัญญัติการสาธารณสุข  พ.ศ.  ๒๕๓๕  หรือข้อบัญญัติองค์การบริหารส่วนตำบลควนพัง  ตลอดระยะเวลาที่ได้รับใบอนุญาต  การฝ่าฝืนข้อกำหนดในกฎกระทรวง  ฯ   อาจได้รับโทษปรับไม่เกิน  ๑๐,๐๐๐  บาท (ตามมาตรา  ๖๘)  และการฝ่าฝืนข้อบัญญัติองค์การบริหารส่วนตำบลควนพัง  อาจได้รับโทษจำคุกไม่เกิน  ๖ เดือน  หรือปรับไม่เกิน  ๑๐,๐๐๐  บาท  หรือทั้งจำทั้งปรับ  หรือปรับไม่เกิน  ๕,๐๐๐  บาท  แล้วแต่กรณี (มาตรา  ๗๓)

ดังนั้น  องค์การบริหารส่วนตำบลควนพัง  จึงขอให้ท่านมารับใบอนุญาตและเสียค่าธรรมเนียมใบอนุญาต  ตามอัตราที่กำหนดไว้ในข้อบัญญัติองค์การบริหารส่วนตำบลควนพัง  ภายใน..............วัน

จึงเรียนมาเพื่อโปรดดำเนินการต่อไป
                               ขอแสดงความนับถือ
               (ลงชื่อ)...................................................
                                                  (...................................................)
                                                  นายกองค์การบริหารส่วนตำบลควนพัง
แบบ  ตล.  ๔
หนังสือแจ้งเหตุผลที่จะไม่อนุญาต
ที่ทำการองค์การบริหารส่วนตำบลควนพัง
อำเภอร่อนพิบูลย์  นศ  ๘๐๑๓๐
คำสั่งที่............../.................
                                               วันที่.............เดือน................................พ.ศ...............
เรื่อง  การขอรับใบอนุญาตประกอบกิจการตลาด
เรียน..................................................
อ้างถึง  แบบคำขอรับใบอนุญาต  เลขที่......../.............ลงวันที่............เดือน.....................พ.ศ.............

ตามแบบคำขอ ฯ ที่อ้างถึง ท่านได้ยื่นคำขอรับใบอนุญาตประกอบกิจการตลาด ชื่อตลาด................
ซึ่งจะจัดตั้งอยู่บ้านเลขที่...............หมู่ที่............ตรอก/ซอย................................ถนน..................................
ตำบลควนพัง   อำเภอร่อนพิบูลย์  จังหวัดนครศรีธรรมราช  นั้น

บัดนี้  องค์การบริหารส่วนตำบลควนพัง  โดยเจ้าพนักงานสาธารณสุขได้ตรวจสอบสุขลักษณะของสถานประกอบการ  ตามบทบัญญัติแห่งกฎหมายการสาธารณสุขแล้ว  เห็นว่าไม่สมควรอนุญาต  ทั้งนี้โดยมีเหตุผล  ดังนี้
(๑)...............................................................................................................................................

(๒)...........................................................................................................................................

(๓)..............................................................................................................................................
ดังนั้น  หากท่านเห็นว่าเหตุผลข้างต้นไม่ถูกต้องหรือมีข้อโต้แย้งใด  ๆ  ขอให้ท่านแจ้งความเห็นพร้อมเอกสารหลักฐานที่เป็นประโยชน์หรือสนับสนุนความเห็นของท่านมายังองค์การบริหารส่วนตำบลควนพัง  ภายใน..............วัน  นับแต่วันที่ได้รับหนังสือนี้

จึงเรียนมาโปรดดำเนินการต่อไป
                        ขอแสดงความนับถือ
               (ลงชื่อ)...................................................
                                                   (...................................................)
                                                  นายกองค์การบริหารส่วนตำบลควนพัง
แบบ  ตล.  ๕
หนังสือแจ้งคำสั่งการไม่อนุญาต
ที่ทำการองค์การบริหารส่วนตำบลควนพัง
อำเภอร่อนพิบูลย์  นศ  ๘๐๑๓๐
คำสั่งที่............../.................
                                                วันที่.............เดือน................................พ.ศ...............
เรื่อง  คำสั่งการไม่อนุญาตให้ประกอบกิจการตลาด
เรียน..................................................
อ้างถึง  (๑)  แบบคำขอรับใบอนุญาต  เลขที่.........../..............ลงวันที่........เดือน...................พ.ศ.............

(๒) หนังสือความเห็นโต้แย้งของผู้ยื่นคำขอ ฯ    ลงวันที่............เดือน......................พ.ศ..............


ตามแบบคำขอ  ฯ  ที่อ้างถึง (๑) ท่านได้ยื่นคำขอรับใบอนุญาตประกอบกิจการตลาด  ชื่อตลาด............................................ซึ่งจะจัดตั้งอยู่บ้านเลขที่...................หมู่ที่............ตรอก/ซอย.........................ถนน....................................ตำบลควนพัง   อำเภอร่อนพิบูลย์  จังหวัดนครศรีธรรมราช  นั้น

บัดนี้  องค์การบริหารส่วนตำบลควนพัง  โดยเจ้าพนักงานสาธารณสุขได้ตรวจสอบสุขลักษณะของสถานประกอบการ  ตามบทบัญญัติแห่งกฎหมายการสาธารณสุข  ประกอบกับความเห็นที่ท่านได้แจ้งตามหนังสือที่อ้างถึง (๒)แล้วเห็นว่าไม่สมควรอนุญาตให้ท่านประกอบกิจการตลาดดังกล่าว  ทั้งนี้โดยมีเหตุผล  ดังนี้
(๑)................................................................................................................................................

(๒)..............................................................................................................................................

(๓)................................................................................................................................................
ดังนั้น  อาศัยอำนาจตามความในมาตรา  ๓๔  ประกอบมาตรา  ๕๖  เจ้าพนักงานท้องถิ่นจึงมีคำสั่งไม่อนุญาตให้ท่านประกอบกิจการตลาดชื่อ.................................................... ณ  สถานที่ที่ระบุไว้ข้างต้น
อนึ่ง  หากท่านไม่พอใจคำสั่งหรือเห็นว่าไม่ได้รับความเป้นธรรม  ท่านมีสิทธิ์อุทธรณ์คำสั่งของเจ้าพนักงานท้องถิ่น  ต่อรัฐมนตรีว่าการกระทรวงสาธารณสุขหรือผู้ว่าราชการจังหวัดได้ ภายใน  ๓๐  วัน  นับแต่วันที่ได้รับทราบคำสั่งนี้

จึงเรียนมาโปรดดำเนินการต่อไป
                        ขอแสดงความนับถือ
               (ลงชื่อ)...................................................
                                                  (...................................................)
                                                 นายกองค์การบริหารส่วนตำบลควนพัง
แบบ  ตล.  ๖
คำขอต่ออายุใบอนุญาตจัดตั้งตลาด
	คำขอเลขที่............../....................


                     เขียนที่...........................................................
        วันที่...............เดือน...................................พ.ศ..................

ข้าพเจ้านาย/นาง/นางสาว................................................อายุ..............ปี  สัญชาติ......................
อยู่บ้านเลขที่.................หมู่ที่..............ตรอก/ซอย...........................ถนน.....................................................
ตำบล/แขวง...............................อำเภอ/เขต.........................................จังหวัด...........................................
โทรศัพท์................................................  โทรสาร.......................................................

ขอยื่นคำขอต่ออายุใบอนุญาตจัดตั้งตลาดประเภทที่.........ต่อนายกองค์การบริหารส่วนตำบลควนพัง
โดยใช้ชื่อตลาดว่า........................................................ตั้งอยู่  ณ  เลขที่.........................หมู่ที่...................
ตรอก/ซอย....................................  ถนน.............................................  ตำบลควนพัง  อำเภอร่อนพิบูลย์
จังหวัดนครศรีธรรมราช  โทรศัพท์...........................................  โทรสาร.................................................

พร้อมคำขอนี้  ข้าเจ้าได้แนบเอกสารและหลักฐานต่าง  ๆ  มาด้วยแล้วคือ

๑  ใบอนุญาตเดิม

๒  ใบเสร็จรับเงินค่าธรรมเนียมเก็บขนมูลฝอย

๓  ....................................................................
ขอรับรองว่าข้อความในใบคำขอนี้เป็นความจริงทุกประการ

         (ลงชื่อ)...................................................ผู้ขอต่ออายุใบอนุญาต

                                            (...................................................)

(ต่อด้านหลัง)
(ด้านหลังคำขอต่อใบอนุญาต)
ส่วนของเจ้าหน้าที่
เลขที่...............................ได้รับเรื่องเมื่อวันที่..................เดือน.........................................พ.ศ......................
ตรวจสอบแล้ว  เอกสารหลักฐาน     
(
ครบ




     
(
ไม่ครบ  คือ






๑)  ...................................................................






๒)  ...................................................................
๓)  ...................................................................
(ลงชื่อ)....................................................
                                                  (...................................................)
                                           ตำแหน่ง...................................................
ความเห็นของปลัดองค์การบริหารส่วนตำบลควนพัง

(      )  เห็นสมควรอนุญาต  และควรกำหนดเงื่อนไข  ดังนี้
..................................................................................................................................................................................................................................................................................................................................................................
(      )  เห็นควรไม่อนุญาต  เพราะ
..................................................................................................................................................................................................................................................................................................................................................................

        (ลงชื่อ)...................................................
                                                  (...................................................)
                                          ตำแหน่ง...ปลัดองค์การบริหารส่วนตำบลควนพัง
                                               วันที่............./........................../................
	คำสั่งของเจ้าพนักงานท้องถิ่น
(      )  อนุญาตให้ต่ออายุใบอนุญาตได้
(      )  ไม่อนุญาตให้ต่ออายุใบอนุญาต
(ลงชื่อ)...................................................
                                           (...................................................)
                                 ตำแหน่ง...นายกองค์การบริหารส่วนตำบลควนพัง
                                       วันที่............./........................../................


